É 18 milion di euru di Fundu Europeu di Disenvolvimentu pa pulítikas di promoson di inpregu pa PALOP y Timor Leste.
Desemprego sta afeta mas ou menus 34 porcento di jovens na Cabo Verde
És ajuda e un rajada di ar fresku nês ambienti pisadu qui sa vivedu na país, ku disempregu di jovens qui sa papiadu nel txeu, na dibatis pulítikus, tanbé na orgons di kumunikason social y otus ispasus públikus na país. Disempregu y malis social djuntadu é conbersus na tudu fórum di país.
Li na Praia, dirigentes y técnicos di Instituto di Impregu y Formason profissional (IEFP) staba riunido na un encontru nacional, ku objetivu di diskuti implimentason di novus pulítikas ativus pa promoson di emprego jovem na Kabu Verdi, pa “Inova pa Maior Impregabilidadi di Jovens”.
Sector di Formason Profissional na país sta firme, prikupason gosi é riforsa komponenti empregu, empregabilidadi y empreendedorismu, splika Prisidenti di Konsedju di Administrason di IEFP, Vargas Augusto Melo. Pa keli, ês kré ku ês runion tecniku ki fazedu ês sexta-fera y sabado ki passa, alinha stratégia di inovason na servisus di empregu, ku foku na implimentason di atividadis qui staba pa faze na 2º semestre.
Na 2014, taxa di disimprego nacional kai 0,6%, ki fika fixadu na 15,8%.
Taxa di disempregu é um kuzinha mas txeu na homi (16,9%) komparadu ku mudjer (15,7%). Melo ta atxa ma kel riduson li é pamodi Ekonomia y també kês txeu pulítikas ki Governu poi.
Prisidenti di Konsedju di Administrason di IEFP fla ma Kabu Verdi ta ser um di kes kontempladu ku 11º Fundo Europeu di Desenvolvimento pa pulítikas di prumoson di empregu distinadu pa PALOP y Timor-Leste orsadu na 18 milhion di euru.
Avoz
kea_Latn por_Latn kea_Latn kea_Latn kea_Latn kea_Latn kea_Latn kea_Latn uzn_Latn